رغي كتير ، رغي كتير ، الكتاب على الرغم من ان موضوعه مهم بس كان ممكن يقدمه أحسن من كده بكتير ، أنا حسيت ان الكاتب كان عنده او جمل عايز يقولهم وبنى عليهم الكتاب كله ، فكل شوية تلاقيه بيقول نفس الفكرة بس بشكل تاني ، مكرر بشكل فظيع ، مع انه هو نفسه كان بيعيب التكرار وبينتقده في الكتاب باعتباره وسيلة من وسائل التأثير في الجماعات اللي هو بيعتبرها متهورة وعاطفية وما بتستخدمش العقل ، لدرجة اني شكيت ان الكتاب نفسه هو تجربة اجتماعية لإثبات محتواه ، لأنك لو اقتنعت بمحتوى الكتاب فانت نفسك بقيت جزء من جماعة تنطبق عليها مفردات السيكولوجية اللي شرحها ، كمان ما حسيتش ان الموضوع فيه أي أفكار إبداعية ، كله كلام كلنا عارفينه بس الفكرة انه بيدلل عليه بحوادث تاريخية تأكد لنا معتقداتنا دي وتعرفنا انها مش في خيالنا بس ، الكتاب ده من الحاجات اللي بحس انها اتقلبت كده او انها اتبنت على فكرة كويسة بس ما اتبذلش فيها المجهود الكافي ، الفكرة حلوة بس التنفيذ وحش.
reviews (hotels, books, movies, products and a few airlines)